Publication: Magyar Közlöny
Issue: MK-2000-108 (Year: 2000, Number: 108)
Era: 1990-2004
Section: (1) A gyógyszerekkel folytatott nagykereskedelmi tevékenységről szóló 60/1999. (XII. 1.) EüM rendelet (a továbbiakban: R.) 5. §-ának (2) bekezdése helyébe az alábbi
Paragraph Index: 423

2001. évi minimálbér összegét — a létminimum számítás alapján — 46 500 forintban jelölte meg. Az oldal egységes országos bértarifa-táblázat kidolgozására tett javaslatot. Alapelvként fogalmazta meg, hogy a minimálbér növekedésének meg kell haladni az átlagbér-növekedést. Elengedhetetlennek tartotta, hogy mielőbb kezdődjenek tárgyalások a 2000. évi bérek korrekciójáról. A munkaadói oldal megegyezési szándékát hangsúlyozva kifejtette, a minimálbér javasolt 40 000 forintra történő emelése a munkáltatói terhek kompenzálásával lehetséges. A szükséges ellentételezést az adó- és járulékrendszeren belül, normatív módon javasolták megvalósítani. Az oldal kiemelte a minimálbér jelentős mértékű emelésének a kis- és középvállalkozásokra gyakorolt negatív hatását. Vitatta, hogy az adótörvények és a társadalombiztosítási járulékok tervezett változásai megteremtik a minimálbér emelésének a feltételeit a gazdálkodók részére. Hangsúlyozta, hogy csak a 2001. évi minimálbér összegéről történő megállapodást követően látnak lehetőséget a 2002. évi minimálbérrel kapcsolatos tárgyalásokra. Az állami tulajdoni részesedéssel működő gazdasági társaságokra vonatkozóan kezdeményezte, hogy a Kormány liberalizálja a bérszabályozást, és ahol a gazdasági eredmény lehetővé teszi, visszamenőleges bérkompenzációra kerülhessen sor. A javaslatot a munkavállalói oldal is támogatta. A napirend vitája alapján az előterjesztő kormányzati oldal szerint a minimálbér javasolt emelése további kompenzációk nélkül megvalósítható. A Munka Törvénykönyvének módosításával összefüggésben tájékoztatást adott arról, hogy parlamenti önálló indítvány készült, amely javasolja, hogy amennyiben a minimálbérről november 25-ig nem születik háromoldalú megállapodás, annak összegét a Kormány rendeletben szabályozza. A munkaadók felvetésére válaszolva a Kormány a többségi állami tulajdonú vállalatok esetében a jövőben megfontolandónak tartja a bértömeg-gazdálkodásra való áttérést. A szociális partnerek tiltakoztak a Munka Törvénykönyvének tervezett módosítása ellen, mely szerint a Kormány magához vonja a minimálbér összegének megállapítási jogát abban az esetben, ha a szociális partnerekkel nem sikerül megállapodni. A Kormány és a szociális partnerek megállapodtak abban, hogy a tárgyalásokat az Országos Munkaügyi Tanács Bér és Kollektív Megállapodások Bizottságában tovább folytatják. A szociális partnerek írásos javaslatot készítenek a Bizottságban általuk megtárgyalásra javasolt témákról, és azt a kormányzati oldal részére átadják. Megfelelő bizottsági előkészítés után a napirend tárgyalása az Országos Munkaügyi Tanács plenáris ülésén folytatódik. Országos Munkaügyi Tanács Titkársága KÖZLEMÉNYEK, HIRDETMÉNYEK V. rész 2000/108. szám A Központi Kárrendezési Iroda k ö z l e m é n y e a 2000. december 11—23-ig terjedő időszak — II/2. földalapra vonatkozó — termőföld árveréseiről A megyei (fővárosi) kárrendezési irodák 2000. december 11—23-ig terjedő időszakra eső termőföld árverési

Source: https://magyarkozlony.hu/hivatalos-lapok/3f99e42c2f79db1a9b6f6bcc03cd73d2355064ee/dokumentumok/c9953a296999f2a0e8a71fbe2b8998b7e482facc/letoltes